rejauldu/bengali-wikipedia huggingface dataset:
প্রোটিয়াস (ইংরেজি: Proteus; ) বা নেপচুন ৮ (ইংরেজি: Neptune VIII) হল নেপচুনের দ্বিতীয় বৃহত্তম প্রাকৃতিক উপগ্রহ তথা বৃহত্তম অভ্যন্তরীণ উপগ্রহ। ১৯৮৯ সালে ভয়েজার ২ মহাকাশযান কর্তৃক আবিষ্কৃত এই উপগ্রহটির নামকরণ করা হয়েছে গ্রিক পুরাণে উল্লিখিত রূপ-পরিবর্তনে সক্ষম সমুদ্রদেবতা প্রোটিয়াসের নামানুসারে। নেপচুনের নিরক্ষরেখার ব্যাসার্ধের থেকে প্রায় ৪.৭৫ গুণ বড়ো একটি প্রায় নিরক্ষীয় কক্ষপথে প্রোটিয়াস নেপচুনকে প্রদক্ষিণ করে চলেছে।  প্রোটিয়াস  ব্যাস-বিশিষ্ট প্রধানত একটি তুষারাবৃত বস্তু হলেও এটির আকার খুব গুরুত্বপূর্ণভাবে একটি উপগোলকের স্বাভাবিক মান থেকে চ্যূত। এটির আকার অনেকটি অনিয়তাকার বহুতলকের ন্যায়, যেটিতে বেস কয়েকটি অবতল পার্শ্ব ও খোদাই-এর অনুরূপ নকশা বিদ্যমান। এগুলির উচ্চতা সর্বাধিক । উপগ্রহটির পৃষ্ঠভাগ অন্ধকারাচ্ছন্ন, রং-নিরপেক্ষ ও ব্যাপক হারে অভিঘাত খাদে সমাকীর্ণ। এই অভিঘাত খাদগুলির মধ্যে বৃহত্তমটির নাম ফ্যারোজ, যার ব্যাস -এরও বেশি। এছাড়াও উপগ্রহটিতে বড়ো বড়ো অভিঘাত খাদের সঙ্গে সম্পর্কযুক্ত অনেকগুলি প্রবণভূমি, ফাটল ও উপত্যকাও দেখা যায়।  প্রোটিয়াস সম্ভবত নেপচুনের সঙ্গে উদ্ভূত কোনও আদি বস্তু নয়। পরবর্তীকালে নেপচুনের বৃহত্তম উপগ্রহ ট্রাইটন গ্রহটির মাধ্যাকর্ষণে বাঁধা পড়ার সময় কোনও সংঘর্ষজাত আবর্জনা থেকেই এটির উৎপত্তি ঘটে থাকবে।   আবিষ্কার ও নামকরণ   ১৯৮৯ সালের অগস্ট মাসে নেপচুন ফ্লাইবাইয়ের দুই মাস আগে ভয়েজার ২ স্পেস প্রোবের তোলা ছবিগুলি থেকে প্রোটিয়াস আবিষ্কৃত হয়। ১৯৪৯ সালে নিয়ারিড আবিষ্কারের পর ৩৩ বছরে প্রোটিয়াসই ছিল প্রথম আবিষ্কৃত নেপচুনীয় উপগ্রহ।  আবিষ্কারের পর প্রোটিয়াসের অস্থায়ী চিহ্নকরণ করা হয়েছিল এস/১৯৮৯ এন ১ (ইংরেজি: S/1989 N 1)। ১৯৮৯ সালের ৭ জুলাই স্টিফেন পি. সিনট ও ব্র্যাডফোর্ড এ. স্মিথ আবিষ্কারটির কথা ঘোষণা করার সময় "২১ দিনে তোলা ১৭টি ছবির" উল্লেখ করায় অনুমিত হয় যে ১৬ জুলাইয়ের আগেই উপগ্রহটি আবিষ্কৃত হয়েছিল।  ১৯৯১ সালের ১৬ সেপ্টেম্বর গ্রিক পুরাণে উল্লিখিত রূপ-পরিবর্তনে সক্ষম সমুদ্রদেবতা প্রোটিয়াসের নামানুসারে উপগ্রহটির নামকরণ করা হয়।   কক্ষপথ  প্রোটিয়াস নেপচুনকে প্রায়  দূরত্ব থেকে প্রদক্ষিণ করে, যা নেপচুনের নিরক্ষীয় ব্যাসার্ধের প্রায় ৪.৭৫ গুণের সমান। প্রোটিয়াসের কক্ষপথটি প্রায় বৃত্তাকার, কক্ষীয় উৎকেন্দ্রিকতা কম এবং নেপচুনের নিরক্ষরেখার প্রতি এটির নতি প্রায় ০.৫ ডিগ্রি। প্রোটিয়াস নেপচুনের সঙ্গে জোয়ারের বন্ধনে আবদ্ধ এবং নিজের কক্ষীয় গতির সঙ্গে সমলয়ে আবর্তন করে। এর অর্থ প্রোটিয়াসের একটি দিকই সর্বদা নেপচুনের দিকে মুখ করে থাকে।  প্রোটিয়াস লারিসার সঙ্গে সম্ভবত ১:২ কক্ষীয় অনুরণনে অবস্থান করছে, অর্থাৎ লারিসার দুই বার প্রদক্ষিণকালের মধ্যে প্রোটিয়াস একবার নেপচুনকে প্রদক্ষিণ করে। অতীতে প্রোটিয়াসের বহির্মুখী জোয়ার-সংক্রান্ত অভিপ্রয়াণের ফলে প্রোটিয়াস ও লারিসার মধ্যে কক্ষীয় অনুরণন আর কার্যকর নয়। অতীতে কয়েকশো কোটি বছরেই সম্ভবত প্রোটিয়াসের সঙ্গে লারিসার অবিচ্ছেদ্য কক্ষীয় অনুরণনের সমাপ্তি ঘটেছে।   ভৌত বৈশিষ্ট্য   প্রোটিয়াস হল নেপচুনের দ্বিতীয় বৃহত্তম উপগ্রহ তথা বৃহত্তম নিয়মিত অগ্রমুখী উপগ্রহ। এটির ব্যাস প্রায় । পৃথিবী-ভিত্তিক দূরবীনগুলির দ্বারা এটিকে আবিষ্কার করা যায়নি, তার কারণ প্রোটিয়াস নেপচুনের এত কাছ থেকে গ্রহটিকে প্রদক্ষিণ করে যে প্রতিফলিত সূর্যালোকের তীব্রতায় তা ঢাকা পড়ে যায়।   পাদটীকা    তথ্যসূত্র    বহিঃসংযোগ    Proteus In Depth  at NASA's Solar System Exploration site  Proteus page at The Nine Planets  Proteus, A Moon Of Neptune on Views of the Solar System  Ted Stryk's Proteus Page  Neptune's Known Satellites (by Scott S. Sheppard)    বিষয়শ্রেণী:নেপচুনের প্রাকৃতিক উপগ্রহ ১৯৮৯০৬১৬
নিকোলা বুরানস্কা হলেন একজন চেক সৌন্দর্য প্রতিযোগিতার শিরোনামধারী, যিনি চেস্কা মিস আর্থ ২০১৪-এর মুকুট পেয়েছিলেন এবং মিস আর্থ ২০১৪-এ চেক প্রজাতন্ত্রের প্রতিনিধিত্ব করেছিলেন। তিনি গ্যাব্রিয়েলা ফ্রাঙ্কোভা এবং তেরেজা স্কুমালোভা এর সাথে জিতেছেন। নিকোলা আংশিকভাবে গ্রীক ঐতিহ্যের অন্তর্ভুক্ত কারণ তার দাদা গ্রিক ছিলেন।    তথ্যসূত্র   বিষয়শ্রেণী:চেক নারী মডেল বিষয়শ্রেণী:ফুটবলারদের স্ত্রী ও বান্ধবী বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:চেক সুন্দরী প্রতিযোগিতা বিজয়ী
কালাম স্যাট হচ্ছে পৃথিবীর সবথেকে ক্ষুদ্ৰ এবং পাতলা কৃত্ৰিম উপগ্ৰহ। এটি ভারতের সাবেক রাষ্ট্রপতি ডঃ এ. পি. জে. আবদুল কালামের নামে নামকরণ করা হয়, যা ভারতীয় একটি মাধ্যমিক বিদ্যালয়য়ের শিক্ষানবিশ দল কর্তৃক নির্মিত হয়েছিল। শিক্ষানবিশ এই দলটি আইডোডল লার্নিং আইএনসি এবং নাসা কর্তৃক আয়োজিত কিউবস ইন স্পেস, একটি এসটিইএম-ভিত্তিক শিক্ষা কার্যক্রমে অংশ নিয়েছিল। নির্বাচিত প্রতিযোগী হিসেবে, দলটি নাসার রকেটে করে মহাশূন্যে উড্ডয়নের জন্য পরিক্ষাবস্তুটির ডিজাইনের সুযোগ পায়। ২০১৭ সালের ২২শে জুন, টেরিয়ার ওরিওন রকেটে করে আরো কয়েকটি পরিক্ষাধীন উপগ্ৰহের সাথে ওয়ালোপ্স দ্বীপ থেকে কালাম স্যাটকে উৎক্ষেপণ করা হয়েছিল। রেকর্ড  কালাম স্যাটকে এশিয়া বুক অফ রেকর্ডস, ইন্ডিয়া বুক অফ রেকর্ডস এবং এসিস্ট ওয়ার্ল্ড রেকর্ডসে, "পৃথিবীর সবচেয়ে ক্ষুদ্ৰ এবং পাতলা কৃত্ৰিম উপগ্ৰহ" শিরোনামে আখ্যায়িত করা হয়েছিল।  তথ্যসূত্র   বহিঃসংযোগ    Cubes in Space™ program  idoodlelearning.com  বিষয়শ্রেণী:কৃত্রিম উপগ্রহ
সেপ্টেম্বর ১৫    ১৭৭৬ - American Revolutionary War: British land at Kip's Bay during the New York Campaign.  ১৮১২ - The French army under Napoleon reaches the Kremlin in Moscow.   ১৮৬২ - American Civil War: Confederate forces capture Harpers Ferry, Virginia.  ১৮৭৩ - Franco-Prussian War: The last German troops leave France upon completion of payment of indemnity.  ১৮৯৪ - First Sino-Japanese War: Japan defeats China in the Battle of Ping Yang.  ১৯১৪ - World War I: The Battle of Aisne begins between Germany and France.  ১৯১৬ - World War I: Tanks are used for the first time in battle, at the Battle of the Somme.
ভেরা ফ্লোরেন্স কুপার রুবিন (; ২৩শে জুলাই, ১৯২৮- ২৫শে ডিসেম্বর, ২০১৬) একজন মার্কিন জ্যোতির্বিজ্ঞানী ছিলেন যিনি ছায়াপথসমূহের ঘূর্ণনের হারের উপরে সর্বাগ্রগামী গবেষণাকর্মের জন্য বিখ্যাত হয়ে আছে। তিনি ছায়াপথের ঘূর্ণন বক্ররেখাগুলি অধ্যয়ন করে ছায়াপথগুলির পূর্বাভাসকৃত কৌণিক গতি এবং পর্যবেক্ষণকৃত গতির মধ্যকার বিচ্যুতি বের করেন। এই ঘটনাটি ছায়াপথ ঘূর্ণন সমস্যা নামে পরিচিতি লাভ করে, এবং এটি ছিল তমোবস্তু-র অস্তিত্বের একটি প্রমাণ। যদিও রুবিনের গবেষণার ফলাফল প্রথমে সন্দেহের চোখে দেখা হয়েছিল, এর পরবর্তী দশকগুলিতে সেগুলি নিশ্চিত করে প্রমাণিত হয়। মার্কিন দৈনিক দ্য নিউ ইয়র্ক টাইমস-এর মতে ভেরা বিশ্বতত্ত্ব ক্ষেত্রে নিকোলাউস কোপের্নিকুস মাপের একটি পরিবর্তন এনেছিলেন।  শিক্ষার্থী-জীবনে রুবিন ভ্যাসার কলেজে একমাত্র ছাত্রী হিসেবে জ্যোতির্বিজ্ঞান অধ্যয়ন করেন। এরপর তিনি কর্নেল বিশ্ববিদ্যালয় ও জর্জটাউন বিশ্ববিদ্যালয়ে স্নাতকোত্তর পর্যায়ে পড়াশোনা ও গবেষণা করেন, যেখানে হাবল প্রবাহ থেকে বিচ্যুতি পর্যবেক্ষণ করেন এবং ছায়াপথ মহাস্তবকগুলির অস্তিত্বের পক্ষে প্রমাণ দেন।  রুবিনের উপাত্তগুলি ছিল তমোপদার্থের সবচেয়ে প্রথমদিককার কিছু প্রমাণ। এর আগে ১৯৩০-এর দশকে ফ্রিৎস জভিকি এটির ব্যাপারে ভবিষ্যদ্বাণী দিয়েছিলেন। রুবিন সমগ্র কর্মজীবন জুড়ে তাঁর কৃতিত্বের জন্য সম্মাননা লাভ করেন। তিনি ব্রুস পদক, রাজকীয় জ্যোতির্বিজ্ঞান সমিতির স্বর্ণপদক ও জাতীয় বিজ্ঞান পদক বিজয় করেন। তিনি সারা জীবন বিজ্ঞানে নারীদের অংশগ্রহণের সরব প্রবক্তা ছিলেন। তিনি উচ্চাকাঙ্খী নারী জ্যোতির্বিজ্ঞানীদের বিজ্ঞ পরামর্শদাত্রী হিসেবে পরিচিত ছিলেন। তিনিই প্রথম নারী যার নামে একটি বৃহৎ মানমন্দিরের নামকরণ করা হয়: এটি হল চিলিতে অবস্থিত ভেরা সি. রুবিন মানমন্দির।  তথ্যসূত্র  বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:১৯২৮-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর মার্কিন জ্যোতির্বিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:মার্কিন জ্যোতিঃপদার্থবিজ্ঞানী বিষয়শ্রেণী:লিথুয়ানীয় ইহুদি বংশোদ্ভূত মার্কিন ব্যক্তি বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্বতত্ত্ববিদ বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:নারী জ্যোতির্বিজ্ঞানী
অসমীয়া জাতীয় জীবনত মহাপুরুষীয়া পরম্পরা হচ্ছে ড° হীরেন গোহাঁই দ্বারা রচিত গ্রন্থ। এই গ্রন্থটি ১৯৮৭ সালের ফ্রেব্রুয়ারি মাসে প্রথম প্রকাশ পেয়েছিলেন। এই গ্রন্থের জন্য ১৯৮৯ সালে ড° হীরেন গোহাঁইকে সাহিত্য অকাডেমি পুরস্কারে সন্মানিত করা হয়েছিল।   বিষয়  মহাপুরুষীয়া ধর্মের আর্থ-সামাজিক, সাংস্কৃতিক, ঐতিহাসিক দিকসমূহর বিচার-বিশ্লেষণে এক বিদ্যায়তনিক এবং সুচিন্তিত আলোচনা রয়েছে। তদুপরি এই গ্রন্থে অসমের জাতীয় জীবনে মহাপুরুষীয়া পরম্পরার ইতিবাচক এবং নেতিবাচক প্রভাবসমূহও স্পষ্টভাবে দেখিয়েছে।   তথ্যসূত্র   বিষয়শ্রেণী:অসমীয়া ভাষার বই বিষয়শ্রেণী:অসমীয়া সাহিত্য বিষয়শ্রেণী:সাহিত্য অকাডেমি পুরস্কার প্রাপ্ত অসমীয়া গ্রন্থ
ঈদগাঁও বাংলাদেশের কক্সবাজার জেলার একটি উপজেলা। এটি বাংলাদেশের সর্বশেষ গঠিত ৪৯৫তম উপজেলা।   অবস্থান ও আয়তন  ঈদগাঁও উপজেলা কক্সবাজার জেলায় অবস্থিত। এটির আয়তন ১১৯.৬৬ বর্গকিলোমিটার বা ৪৬.২০ বর্গমাইল। এ উপজেলার উত্তরে চকরিয়া উপজেলা, দক্ষিণে কক্সবাজার সদর উপজেলা, পূর্বে রামু উপজেলা, পশ্চিমে মহেশখালী উপজেলা।   নামকরণ ও ইতিহাস  ২২ জুলাই ২০১৯ ঈদগাঁওকে উপজেলা ঘোষণার জন্য কক্সবাজার জেলা প্রশাসক বরাবর স্মারকলিপি প্রেরণ করা হয়। পরবর্তীতে, ২৬ জুলাই ২০২১ প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ঈদগাঁওকে স্বতন্ত্র উপজেলা হিসেবে অনুমোদন দেওয়া হয়। ঈদগাঁও দেশের ৪৯৫তম উপজেলা। পূর্বে এটি কক্সবাজার সদর উপজেলার আওতাধীন ছিলো। ঈদগাঁও থানা ও ইউনিয়নের সাথে মিল রেখে উপজেলার নামকরণ করা হয়। ঈদগাঁও বা ঈদগাহ মানে হলো ঈদের জামায়াত আদায় করার স্থান বা মাঠ।ঈদগাঁও গৌড়যুগে "নয়াবাদ" নামে পরিচিত ছিল। জানা যায়, উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্য নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়াবাদ এলাকায় পৌঁছালে পবিত্র ঈদুল ফিতরের সময় নিকটে হওয়ায় এখানে সৈন্যবাহিনী, আমিরসহ ঈদের নামাজ আদায় করেন। তখন থেকে ঈদগাঁও নামে পরিচিতি লাভ করে এবং পরবতীতে ব্রিটিশ আমলে বিভিন্ন সরকারি নথিপত্রে ঈদগাঁও নামে লিপিবদ্ধ ও পরিচিত হয়।   প্রশাসনিক এলাকা  কক্সবাজার জেলার ৫টি ইউনিয়ন নিয়ে উপজেলাটি গঠিত হয়। অত্র উপজেলা ঈদগাঁও থানার আওতাধীন। ইউনিয়নসমূহ:  ১নং ইসলামপুর  ২নং পোকখালী  ৩নং ইসলামাবাদ  ৪নং ঈদগাঁও  ৫নং জালালাবাদ   জনসংখ্যার উপাত্ত  ২০২২ সালের পরিসংখ্যান অনুযায়ী ঈদগাঁও উপজেলার জনসংখ্যা ১,৪৯,৫৬৬ জন। মোট জনসংখ্যার ৯৫.৭৪% মুসলিম, ৪.২১% হিন্দু, ০.০৫% অন্যান্য ধর্মাবলম্বী রয়েছে।   শিক্ষা ব্যবস্থা  ঈদগাঁও উপজেলার সাক্ষরতার হার ৩৪.২৬%। এ ইউনিয়নে ১টি ডিগ্রি কলেজ, ১টি ফাজিল মাদ্রাসা, ১২টি উচ্চ বিদ্যালয়, ১০টি দাখিল মাদ্রাসা ও ২৬টি সরকারি বেসরকারি প্রাথমিক বিদ্যালয় রয়েছে। কলেজ  ঈদগাহ রশিদ আহমদ কলেজ  আলমাছিয়া ফাজিল ডিগ্রি মাদরাসা।  মমতাজুল উলুম ফরিদিয়া আলিম মাদ্রাসা।  ঈদগাহ্ আদর্শ উচ্চ বিদ্যালয়  ঈদগাহ আদর্শ শিক্ষা নিকেতন  ঈদগাহ জাহানারা ইসলাম বালিকা উচ্চ বিদ্যালয়   যোগাযোগ ব্যবস্থা  এই উপজেলায় যোগাযোগের প্রধান সড়ক হলো চট্টগ্রাম-কক্সবাজার মহাসড়ক। এখানে বাস, সিএনজিচালিত গাড়ী, অটোরিকশাসহ প্রায় সব ধরনের যানবাহনে যাতায়াত করা যায়।   নদ-নদী ও খাল   ঈদগাঁও নদী  নাপিতখালী খাল   দর্শনীয় স্থান   খান বীচ  কৈলাসঘোনা চিংডি প্রজেক্ট।  মেহেরঘোনা বনাঞ্চল   ভোমরিয়া ঘোনা ফরেষ্ট অফিস।  রাবার ড্যাম  ইসলামপুর লবণ শিল্প এলাকা   উল্লেখযোগ্য ব্যক্তিত্ব   মুহম্মদ নূরুল হুদা; জাতিস্বত্বার কবি ও বাংলা একাডেমীর সাবেক মহাপরিচালক  হামিদুল হক; বাংলাদেশ সেনাবাহিনীর অবসরপ্রাপ্ত মেজর জেনারেল ও ডিজিএফআই এর সাবেক মহাপরিচালক।  শহীদ সাবের  শিরীণ আখতার  হেলালুদ্দীন আহমদ   তথ্যসূত্র   বিষয়শ্রেণী:কক্সবাজার জেলার উপজেলা
দীনেশ ওরাওঁ হলেন ঝাড়খণ্ডের একজন ভারতীয় রাজনীতিবিদ এবং ঝাড়খণ্ডের ভারতীয় জনতা পার্টির নেতা। তিনি ২০১৪ থেকে ২০১৮ সাল পর্যন্ত ঝাড়খণ্ড বিধানসভার স্পিকার হিসাবে কাজ করেছেন  এবং ২০০০ এবং ২০১৪ সালে সিসাই (বিধানসভা কেন্দ্র) থেকে দুবার বিধানসভায় নির্বাচিত হয়েছিলেন। https://economictimes.indiatimes.com/news/politics-and-nation/dinesh-oraon-unanimously-elected-jharkhand-speaker/articleshow/45790288.cms?from=mdr  ২০১৪ সালের বিধানসভা নির্বাচনে তিনি ভারতীয় জাতীয় কংগ্রেসের প্রাক্তন মন্ত্রী গীতশ্রী ওরাওনকে পরাজিত করেছিলেন। তিনি ২০০৫ এবং ২০০৯ সালের নির্বাচনে প্রতিদ্বন্দ্বিতা করেননি। ওরাওন ১৯৬২ সালে গুমলা জেলা মুরগুর সিসাইয়ে জন্মগ্রহণ করেন। তিনি এমএ পাশ করেন এবং পিএইচডি অর্জন করেন। তিনি রাঁচি বিশ্ববিদ্যালয়ের প্রভাষক হিসাবে দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ড বিধানসভার স্পিকার বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:গুমলা জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
মাইতি (; ) একটি ভারতীয় পদবী যা প্রধানত পূর্ব ভারতের পশ্চিমবঙ্গ এবং ওড়িশা রাজ্যে দেখা যায়। এই নামটি ঐতিহ্যগতভাবে কৃষিকাজ এবং ভূমির মালিকানা-সম্পর্কিত সম্প্রদায়গুলির মধ্যে প্রচলিত।  উৎপত্তি ও শিকড় "মাইতি" পদবীর উৎপত্তি সংস্কৃত শব্দ যেমন মাহী (পৃথিবী) থেকে হয়েছে বলে ধারণা করা হয়, যা কৃষি ও ভূমি মালিকানার ঐতিহাসিক সংযোগকে প্রতিফলিত করে। একটি বিকল্প উৎস হিসেবে মৈত্র (বন্ধু) শব্দকেও উল্লেখ করা হয়েছে।  সামাজিক ও সাংস্কৃতিক প্রেক্ষাপট মাইতি পদবী পশ্চিমবঙ্গের মেদিনীপুর অঞ্চল এবং ওড়িশার বালাসোর জেলায় বিদ্যমান।  ঐতিহাসিক ও নৃতাত্ত্বিক সূত্র অনুসারে, মাইতি পদবী প্রধানত মহিষ্য সম্প্রদায় ও করন কায়স্থ উপজাতির মধ্যে দেখা যায়, যাদের উভয়কেই ঐতিহ্যগতভাবে ভূমি মালিকানা ও প্রশাসনিক ভূমিকার সঙ্গে যুক্ত মনে করা হয়। এই সম্প্রদায়গুলির সদস্যরা ঐতিহাসিকভাবে নিজেদের বৈশ্য-ক্ষত্রিয় বংশোদ্ভূত বলে দাবি করে এবং বাংলার সামাজিক শ্রেণিবিন্যাসে "ফরওয়ার্ড কাস্ট" হিসেবে বিবেচিত হন।  এই পদবীটি তিল্লি, সদগোপ, পৌণ্ড্র ইত্যাদি জাতির মধ্যেও পাওয়া যায়।  ঐতিহাসিক নথি ঔপনিবেশিক আমলের দলিলপত্রে উল্লেখ আছে যে, মহিষ্যরা একটি প্রভাবশালী ভূমি-মালিক ও সামরিক সম্প্রদায় ছিল, বিশেষ করে মেদিনীপুর অঞ্চলে।  সাংস্কৃতিক ও ধর্মীয় প্রথা মাইতি সম্প্রদায় প্রধানত হিন্দু ধর্ম পালন করে এবং বাংলার হিন্দুদের সাধারণ পূজা-পার্বণ যেমন দুর্গা, হরি, কালী, ও লক্ষ্মীর উপাসনা করে।  বিশিষ্ট ব্যক্তিত্ব   মাতঙ্গিনী হাজরা (১৮৭০–১৯৪২), ভারতীয় স্বাধীনতা সংগ্রামী  আভা মাইতি, (জন্ম ১৯২৫), ভারতীয় রাজনীতিবিদ  আইরিস মাইটি, (জন্ম ১৯৫৮), ভারতীয় মডেল এবং অভিনেত্রী  পরেশ মাইতি (জন্ম ১৯৬৫), ভারতীয় চিত্রশিল্পী  সোমনাথ মাইতি (জন্ম ১৯৬০), ভারতীয় শিল্পী  তপন মাইতি, ভারতীয় ফুটবলার  অরিত্র মাইতি (জন্ম ২০০১), ভারতীয় নৃত্যশিল্পী বিষয়শ্রেণী:উপাধি বিষয়শ্রেণী:ব্যক্তিনামাঙ্কিত শব্দ বা শব্দগুচ্ছ বিষয়শ্রেণী:মাইতি বিষয়শ্রেণী:বাংলা ভাষা বিষয়শ্রেণী:বাঙালি ব্যক্তি
This template is used to create the "parameters" section for the documentation pages of the different speedy deletion notification templates. This template affects all of the notification templates - if you only want to edit the documentation for one particular notification template, please go back to the documentation page for that template and add your new text directly after the {{db notice doc/parameters}} text.   Usage  This template should usually be transcluded. However, it is also possible to substitute it if a customized version is needed for an individual documentation page.   Basic usage  {{db notice doc/parameters |nowelcome       = yes |header          = yes |header-text     = yes |demo            = yes |namespace       = yes }}   Parameters  nowelcome:- If this parameter exists, an explanation of the "nowelcome" parameter for the notification template will be included. Leave this parameter blank if you don't want to include the explanation. header:- If this parameter exists, an explanation of the "header" parameter for the notification template will be included. Leave this parameter blank if you don't want to include the explanation. header-text:- If this parameter exists, an explanation of the "header-text" parameter for the notification template will be included. Leave this parameter blank if you don't want to include the explanation. demo:- If this parameter exists, an explanation of the "demo" parameter for the notification template will be included. Leave this parameter blank if you don't want to include the explanation. namespace:- If this parameter exists, an explanation of the "namespace" parameter for the notification template will be included. Leave this parameter blank if you don't want to include the explanation.   Substituting  If the text of this template is too restrictive and you want to make a custom version for an individual template documentation page, you can substitute the template. To do this, simply add subst: after the two opening curly braces to the template that already exists on the page:   {{subst:db notice doc/parameters |nowelcome       = yes |header          = yes |header-text     = yes |demo            = yes |namespace       = yes }}  After you have substituted the template, you can customize the text however you want.   See also
শংকরবাটি হেফজুল উলুম ফায়েজা খানম কামিল মাদ্রাসা বাংলাদেশের চাঁপাইনবাবগঞ্জ জেলার একটি উল্লেখযোগ্য আলিয়া মাদ্রাসা। এটি সদর উপজেলার পৌরসভা এলাকার ১১ নং ওয়ার্ডে অবস্থিত একটি কামিল মাদ্রাসা। এটি স্থানীয় শিক্ষানুরাগী ইসলামি ব্যক্তিত্ব দ্বারা ১৯৩৯ সালে প্রতিষ্ঠিত হয়েছিলো। এটি চাঁপাইনবাবগঞ্জ জেলায় ইসলামি শিক্ষা বিস্তারে ভূমিকা রেখেছে। বর্তমানে এই মাদ্রাসায় প্রায় ১২০০ শিক্ষার্থী অধ্যয়ন করছে। মাদ্রাসার বর্তমান অধ্যক্ষের নাম মাওলানা মো: আব্দুল খালেক রাহমানি। এটি ইসলামি ফাজিল ও কামিল ডিগ্রি প্রদানের জন্য ইসলামি আরবি বিশ্ববিদ্যালয় অধিভুক্ত রয়েছে।     ইতিহাস  ১৯৩৯ সালে চাঁপাইনবাবগঞ্জে ইসলামি শিক্ষার বিস্তারের জন্য এই মাদ্রাসাটি স্থানীয় আলেমগণ কর্তৃক প্রতিষ্ঠিত হয়। অল্প সময়ের মধ্যে মাদ্রাসাটির জনপ্রিয়তা ও শিক্ষার্থী সংখ্যা বৃদ্ধি পেতে থাকে। মাদ্রাসাটি ভারত বিভাজনের আগ পর্যন্ত কলকাতা মাদ্রাসা অনুকরণে পরিচালিত হতো। তবে ১৯৪৭ এর পর মাদ্রাসাটি পূর্ব পাকিস্তান মাদ্রাসা শিক্ষাবোর্ডের আওতাধীনে চলে আসে। এরপর বাংলাদেশ স্বাধীনতা অর্জন করলে এটি বাংলাদেশ মাদ্রাসা শিক্ষাবোর্ডের নিয়ন্ত্রাধীন হয়ে যায়।  ২০০৬ সালে মাদ্রাসা শিক্ষাব্যবস্থাকে উন্নত করার জন্য বাংলাদেশের সকল আলিয়া মাদ্রাসার সাথে এই মাদ্রাসাটিও কুষ্টিয়া ইসলামী বিশ্ববিদ্যালয়ের অধিভুক্তি লাভ করে। পরে ২০১৬ সালে ইসলামি আরবি বিশ্ববিদ্যালয় প্রতিষ্ঠা লাভ হলে, মাদ্রাসাটি এখানে স্থানান্তরিত হয়।   শিক্ষা কার্যক্রম  এই মাদ্রাসায় ইবতেদায়ী শাখা থেকে কামিল শ্রেণী পর্যন্ত পাঠদান করা হয়। মাদ্রাসার বিজ্ঞান ও মানবিক উভয় শাখা চালু রয়েছে। এই মাদ্রাসায় পাঠদানের জন্য ৪২ জন নিয়মিত শিক্ষক রয়েছেন। এখানে একাডেমিক, প্রশাসনিক ও অনন্য ভবন মিলিয়ে ৬টি ভবন রয়েছে। নতুন আরো একটি ৪র্থ তলা বিশিষ্ট ছাত্রাবাসা নির্মানাধীন রয়েছে। সুতরাং বাংলাদেশের যেকোনো প্রান্ত থেকে আগত শিক্ষার্থীরা এখানে স্বাচ্ছন্দে বিদ্যার্জন করতে পারবে ইনশাআল্লাহ।বাইরে থেকে আগত শিক্ষার্থীদের জন্য আবাসিক হোস্টেলের ব্যবস্থা রয়েছে।   আরও দেখুন   চাঁপাইনবাবগঞ্জ কামিল মাদরাসা   তথ্যসূত্র   বিষয়শ্রেণী:চাঁপাইনবাবগঞ্জ জেলার আলিয়া মাদ্রাসা বিষয়শ্রেণী:১৯৩৯-এ ব্রিটিশ ভারতে প্রতিষ্ঠিত বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কামিল মাদ্রাসা বিষয়শ্রেণী:চাঁপাইনবাবগঞ্জ সদর উপজেলা
এসটি. সেবাস্টিয়ান চিত্রকর্মটি খ্রিষ্টান সাধু ও যোদ্ধা সেবাস্টিয়ানের একটি প্রতিকৃতি; যা ইতালীয় নবজাগরণের সময়ের চিত্রশিল্পী সান্দ্রো বত্তিচেল্লি অংকন করেন। ১৪৭৪ খ্রিষ্টাব্দে জানুয়ারীর পূর্বে এই চিত্রকর্মের কাজ সম্পুর্ণভাবে সম্পন্ন হয় এবং ফ্লোরেন্সের সান্তা মারিয়া ম্যাজিওরে গীর্জায় এই চিত্রকর্মটি দান করা হয়। বর্তমানে এটি বার্লিনের স্ট্যাটিলিস মুসেন জাদুঘরে সংরক্ষিত আছে।Ronald Lightbown, Sandro Botticelli. Life and Work, Cross River Press 1989, p. 51.   সমালোচনা এবং প্রভাব   কেনেথ ক্লার্ক এই ছবিটিকে উল্লেখযোগ্য মনে করেছেন কারণ ধ্রুপদী ভাস্কর্যের ন্যায় এ ছবিটির মধ্যে এক ধরনের শান্তি শান্তি ভাব ও ভারসাম্য আছে।Kenneth Clark, The Nude: A study in ideal form, 1956, ch. 2, "Apollo."  রাইনার মারিয়া রিলকের " সাংকত সেবাস্টিয়ান" (অর্থ সাধু সেবাস্টিয়ান) নামক কবিতা বত্তিচেল্লির চিত্রশিল্প দ্বারা প্রভাবিত হয়ে রচিত হয়েছে বলে রিল্কের কবিতার অনুবাদক জেবি লেইসম্যান ও জেন ডেভিডসন মনে করেন।Jane Davidson Reid, "Rilke's Sebastian and the Painters," Art Journal 27 (1967), pp. 24-33 + 39.   আরো দেখুন   সান্দ্রো বত্তিচেল্লির কাজের তালিকা    তথ্যসূত্র   বিষয়শ্রেণী:১৪৭৪-এর চিত্রকর্ম বিষয়শ্রেণী:সান্দ্রো বত্তিচেল্লির চিত্রকর্ম বিষয়শ্রেণী:সেন্ট সেবাস্তিয়ানের চিত্রকর্ম বিষয়শ্রেণী:শিল্পকলায় নির্যাতন
বিবি মরিয়মের সমাধি মুঘল আমলে নির্মিত একটি সমাধি সৌধ। এটি বাংলাদেশের নারায়ণগঞ্জ জেলার হাজীগঞ্জ এলাকায় অবস্থিত। এটি তৎকালীন মুঘল সম্রাট নিয়োজিত  সুবেদার শায়েস্তা খাঁন কর্তৃক নির্মিত বলে ধারণা করা হয়।  ইতিহাস সমাধি ও এর লাগোয়া মসজিদের নির্মাণ কাল  ১৬৬৪-৮৮ খ্রিষ্টাব্দ অনুমান করা হয়। সমাধিতে শায়িত  বিবি মরিয়মকে তৎকালীন বাংলার মুঘল সুবাদার শায়েস্তা খানের কন্যা এবং ইরান দখত এর বোন তুরান দখত হিসেবে ঐতিহাসিকরা ধারণা করেন।    স্থাপনা  সমাধি সৌধটি  সুউচ্চ প্রাচীর দিয়ে ঘেরা  একটি আয়তাকার প্রাঙ্গনের মাঝখানে ভূমি থেকে উঁচু ভিতের মাঝে নির্মিত।  বর্গাকার ইমারতটিতে একটি গম্বুজ পরিলক্ষিত হয়।  এছাড়াও  ভবনের চারদিকে খিলান ছাদ বিশিষ্ট বারান্দা ঘিরে রয়েছে।  সমাধি সৌধটির কেন্দ্রস্থলে চতুষ্কোণ কক্ষে রয়েছে তিন ধাপ বিশিষ্ট সমাধি। সমাধিটি  শ্বেত পাথরে নির্মিত ও লতা পাতার নকশা অঙ্কিত।  এছাড়াও কবর ফলক ও সমাধি লাগোয়া বারান্দায় বেশ কয়েকটি সাধারণ কবরও রয়েছে।  মসজিদ  সমাধি সৌধটির পশ্চিম পাশে তিন গম্বুজ বিশিষ্ট মসজিদ রয়েছে যার নির্মাণকাল সৌধটির সমসাময়িক অর্থাৎ ১৬৬৪-৮৮ সালে শায়েস্তা খাঁন নির্মাণ করেছিলেন বলে মনে করা হয়। সমাধিতে শায়িত  বিবি মরিয়মের নামেই একে বিবি মরিয়মের মসজিদ নামকরণ করা হয়েছে।   গ্যালারি   আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:নারায়ণগঞ্জ জেলার দর্শনীয় স্থান বিষয়শ্রেণী:মোগল নিদর্শনসমূহ বিষয়শ্রেণী:মোগল স্থাপত্য বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
গ্যাস ট্রান্সমিশন কোম্পানী লিমিটেড (সংক্ষেপেঃ জিটিসিএল) সরকারি মালিকানাধীন একটি সংস্থা যা সমগ্র বাংলাদেশ জুড়ে প্রাকৃতিক গ্যাস সঞ্চালনের জন্য দায়বদ্ধ। এটি গ্যাস সঞ্চালনের জন্য এবং বাংলাদেশ তেল, গ্যাস ও খনিজ কর্পোরেশনের (পেট্রোবাংলা) তত্ত্বাবধানে একটি সরকারি মালিকানাধীন সংস্থা।  ইতিহাস ১৯৯৩ সালের ১৪ ডিসেম্বর কোম্পানি আইন–১৯৯৩ এর অধীনে গ্যাস ট্রান্সমিশন কোম্পানী নিবন্ধিত হয়। দেশে ক্রমবর্ধমান গ্যাসের চাহিদা মেটানোর জন্য গ্যাস পরিবহন নিশ্চিত করার লক্ষ্যে এই কোম্পানী প্রতিষ্ঠা করা হয়। ২৩ জানুয়ারি, ১৯৯৫ এ প্রথম সভা আহ্বানের মাধ্যমে এই কোম্পানীর আনুষ্ঠানিক যাত্রা শুরু হয়।    কার্যক্রম সমূহ     পরিচালন কার্যক্রম  কম্প্রেসর সংক্রান্ত কার্যক্রম  লিকুইফাইড ন্যাচারাল গ্যাস (এলএনজি) হতে প্রাপ্ত আরএলএনজি সঞ্চালন কার্যক্রম    আরো দেখুন   বিদ্যুৎ, জ্বালানি ও খনিজ সম্পদ মন্ত্রণালয়  পেট্রোবাংলা  তথ্যসূত্র  বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:সরকারি মালিকানাধীন শক্তি কোম্পানি
নাইটউইশ ফিনল্যান্ডের একটি সিম্ফোনিক পাওয়ার মেটাল ব্যান্ড ১৯৯৬ সালে যা গিটারিস্ট এম্পু ভিরনেন ,সাবেক ভোকাল টারজা টুরুনেন, কি-বোর্ডিস্ট টমাস হলোপেইনেনের মাধ্যমে গঠিত হয়। ব্যান্ডটি প্রায় ১৫ মিলিয়নের মতো অ্যালবাম, ডিভিডি ও অনলাইন সামগ্রী বিক্রি করেন। ১৯৯৭ সালে প্রকাশিত তাদের একক গান দ্যা কার্পেন্টার ও তাদের প্রথম অ্যালবাম অ্যাঞ্জেলস ফল ফার্স্ট জন্য তারা তাদের নিজ দেশে বিখ্যাত ছিল, কিন্তু তারা সারা পৃথিবীতে খ্যাতি পায় ওসেনবর্ন, উইশমাস্টার ও সেঞ্চুরি চাইল্ড অ্যালবামের জন্য যা ১৯৯৮, ২০০০ ও ২০০২ সালে প্রকাশিত হয়। ২০০৪ সালের অ্যালবাম ওয়ান্স ১.২ মিলিয়ন কপি বিক্রি হয় ও আমেরিকার এমটিভিতে তাদের গান প্রচারিত হয়। একক গান উইশ আই হ্যাড অ্যাঞ্জেল আমেরিকান সিনেমার সাউন্ডট্র্যাক হিসেবে প্রকাশিত হয়। 1743752/ ভোকাল টুরুনেনের পরিবর্তে ২০০৭ সালের মে মাসে দলে যোগ দেন অ্যানেত্তে অলজোন যিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। সেই বছরের শরৎকালে তাদের ডার্ক প্যাসন প্লে নামের অ্যালবাম বের হয় ও তা সারা বিশ্বে ১.৫ মিলিয়ন কপি বিক্রি হয়।   বর্তমান সদস্য   অ্যানেত্তে অলজোন  টমাস হলোপেইনেন  মারকো হাইতালা  এম্পু ভিরনেন   জুক্কা নেভালাইনেন   ডিস্কোগ্রাফি  thumb|right|250px| ২০০৮ সালে মেলবোর্নে নাইটউইশ  অ্যাঞ্জেলস ফল ফার্স্ট (১৯৯৭)  ওসেনবর্ন (১৯৯৮)  উইশমাস্টার (২০০০)  ওভার দ্যা হিলস এ্যান্ড ফার অ্যাওয়ে (ইপি)(২০০১)  সেঞ্চুরি চাইল্ড(২০০২)  ওয়ান্স (২০০৪)  ডার্ক প্যাসন প্লে (২০০৭)   সপ্তম স্টুডিও অ্যালবাম (২০১০/২০১১)   আরো পড়ুন   "once Upon a Nightwish: The Official Biography 1996 - 2006" (Mape Ollila, 2007)   তথ্যসূত্র    বহিঃসংযোগ    মাইস্পেসে নাইটউইশ  নাইটউইশ ইউটিউবে  বিষয়শ্রেণী:হেভি মেটাল সঙ্গীত দল বিষয়শ্রেণী:১৯৯৬-এ প্রতিষ্ঠিত সঙ্গীত দল বিষয়শ্রেণী:১৯৯৬-এ ফিনল্যান্ডে প্রতিষ্ঠিত বিষয়শ্রেণী:বিশ্ব সঙ্গীত পুরস্কার বিজয়ী
ডেইলি এক্সপ্রেস  মালয়েশিয়ার সাবাহের একটি ইংরেজি ভাষার সংবাদপত্র। এর ভগিনী পত্রিকাওভারসিস চাইনিজ ডেইলি নিউজের (ওসিডিএন)। এটি টান শ্রী ইয়ে পাও তজু দ্বারা প্রতিষ্ঠিত হয়েছিল এবং এটি প্রথম প্রকাশিত হয়েছিল ১ মার্চ ১৯৬৩-এ। এটি ইংরেজি, মালে এবং কাদাজান ভাষায় প্রকাশিত হয়। এটি "পূর্ব মালয়েশিয়ার স্বাধীন জাতীয় সংবাদপত্র " হিসাবে প্রচারিত। এটি সাবাহের বৃহত্তম দৈনিক সংবাদপত্র। ২০১৪ সালে যার দৈনিক গড় প্রচলন ছিল ২৩,৭৯০ অনুলিপি।    আরো দেখুন    মালয়েশিয়ার সংবাদপত্রের তালিকা   তথ্যসূত্র    বহিঃসংযোগ      বিষয়শ্রেণী:মালয়েশিয়ার সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র বিষয়শ্রেণী:এশীয় সংবাদ ওয়েবসাইট
অবনী সেন () (১৯০৪ – ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তার শিল্প নিদর্শন নানা গ্যালারিতে রক্ষিত আছে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩০,  তাকে আধুনিক ভারতীয় চিত্রশিল্পের আদি গুরু (Old Masters of modern Indian painting) বলে বিবেচনা করা হয়।   জন্ম ও মৃত্যু  অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন।   তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:ভারতীয় চিত্রশিল্পী বিষয়শ্রেণী:বাঙালি শিল্পী